На замежных аўкцыёнах арыгінал можа каштаваць да 100 тысяч еўра. Копіі — гэта таксама не для кожнага музея. Для Полацкага іх выраблялі ў Санкт-Пецярбургу па тэхналогіях XVI стагоддзя. У зале сабраны ўсе пражскія выданні і некалькі віленскіх. ЯКІЯ добрыя прычыны наведаць Полацк у пачатку восені? У жніўні на малой радзіме Францыска Скарыны запланаваны вялікі мастацкі пленэр, а пасля — выстава “Полацк у гравюрах сучасных мастакоў”. Яшчэ адна чаканая падзея — вернісаж мастакоў з Украіны, Расіі і Беларусі “Тры Сафіі”. 2 верасня канцэрт — выканаўцы наваполацкага ансамбля старажытнай музыкі “Кантабіле” ў Сафійскім саборы адновяць мелодыі XVI стагоддзя. 3 верасня палачане змогуць убачыць 11-ы з арыгіналаў кніг Скарыны, якія захоўваюцца ў рэспубліцы — “Малую падарожную кніжку” са збору Белгазпрамбанка.